Publication: Magyar Közlöny
Issue: MK-2010-191 (Year: 2010, Number: 191)
Era: contemporary
Section: 2010. évi CLI. törvény
Paragraph Index: 1134

2. Románia Románia e jegyzõkönyv hatálybalépésétõl számított öt éven keresztül fenntarthatja a jogszabályaiban foglalt, a másodlagos lakóhelyül szolgáló ingatlanoknak a Romániában lakóhellyel nem rendelkezõ svájci állampolgárok, illetve Svájc törvényei szerint létrehozott, és Románia területén nem letelepedett, illetve ott fiókteleppel vagy képviselettel sem rendelkezõ társaságok által történõ megszerzésére vonatkozó szabályokat. Svájc azon állampolgárai, akik jogszerûen Romániában laknak, nem tartoznak a fenti albekezdés rendelkezéseinek hatálya alá, és rájuk nem alkalmazható más szabály és eljárás, mint amelyet Románia állampolgáraira kell alkalmazni. Románia e jegyzõkönyv hatálybalépésétõl számított hét éven keresztül fenntarthatja a jogszabályaiban foglalt, a mezõgazdasági földterületnek, erdõnek és erdõs területnek a svájci állampolgárok, illetve Svájc jogszabályai szerint létrehozott, és Románia területén nem letelepedett, illetve ott fiókteleppel vagy képviselettel sem rendelkezõ társaságok által történõ megszerzésére vonatkozó szabályokat. A svájci állampolgárok a mezõgazdasági földterület, erdõ és erdõs terület szerzése vonatkozásában nem részesíthetõk kedvezõtlenebb bánásmódban, mint amilyenben e jegyzõkönyv aláírása napján részesültek, illetve nem vonatkozhatnak rájuk szigorúbb korlátozások, mint harmadik országok állampolgáraira. Svájc azon állampolgárai, akik önálló vállalkozó mezõgazdasági termelõként kívánnak letelepedni Romániában, nem tartoznak az elõzõ fenti albekezdés rendelkezéseinek hatálya alá, és rájuk nem alkalmazható más eljárás, mint amelyet Románia saját állampolgáraira kell alkalmazni. E jegyzõkönyv hatálybalépésétõl számított harmadik évben a fenti átmeneti rendelkezések általános felülvizsgálatára kerül sor. A vegyes bizottság az elsõ albekezdésben megjelölt átmeneti idõszak lerövidítésérõl vagy lezárásáról határozhat.

Source: https://magyarkozlony.hu/hivatalos-lapok/b18a7b155bf74b7b507b68746bfb5d1404966140/dokumentumok/0944f0403f3ce236fb8ebd6fed20a94658522985/letoltes